Ιατρική κάνναβη

μικρογραφία|276x276εσ|Ένα ξηρό μπουμπούκι κάνναβης μπορεί να χρησιμοποιηθεί για ιατρική θεραπεία
Η **ιατρική κάνναβη** (ονομάζεται επίσης **θεραπευτική κάνναβη**, **ιατρική μαριχουάνα** ή **θεραπευτική μαριχουάνα**) είναι η κάνναβη και τα κανναβινοειδή που συνταγογραφούνται από τους γιατρούς για τους ασθενείς τους. Η χρήση κάνναβης ως φαρμάκo δεν έχει δοκιμαστεί αυστηρά λόγω των περιορισμών στην παραγωγή και άλλων κυβερνητικών κανονισμών. Τα περιορισμένα στοιχεία δείχνουν ότι η κάνναβη μπορεί να μειώσει τη ναυτία και τον έμετο κατά τη διάρκεια της χημειοθεραπείας, να βελτιώσει την όρεξη σε άτομα με HIV/AIDS και να μειώσει τον χρόνιο πόνο και τους μυϊκούς σπασμούς.

Στην Ελλάδα, η νομιμοποίηση της χρήσης κάνναβης για ιατρικούς σκοπούς έγινε το 2017 και ένα χρόνο αργότερα, νομιμοποίηθηκε η παραγωγή και κυκλοφορία ιατρικής κάνναβης, σύμφωνα με το Νόμο 4523, όμως η αξία των σκευασμάτων δεν αποζημιώνεται από τους φορείς κοινωνικής ασφάλισης..

## Ιστορικό
Το φυτό κάνναβη έχει ιστορικό ιατρικής χρήσης που χρονολογείται από χιλιάδες χρόνια σε πολλές κουλτούρες.

Μια ανασκόπηση του 2002 από τον Φράνιο Γκροτενχέρμεν πάνω σε ιατρική βιβλιογραφία αναφέρει ότι η ιατρική χρήση της κάνναβης έχει δείξει θετικά αποτελέσματα στη θεραπεία κατά της ναυτίας,της έμεσης,του προεμμηνοροϊκού συνδρόμου,της μη-σκόπιμης απώλειας βάρους,της αϋπνίας και της απώλειας της όρεξης από χημειοθεραπείες. Άλλα σχετικά καλώς επιβεβαιωμένα στοιχεία κάνουν λόγο για θεραπεία της σπαστικότητας σε άτομα με σκλήρυνση κατά πλάκας, του πόνου και ειδικότερα του νευρογενούς πόνου, των κινητικών δυσκολιών, του άσθματος και του γλαυκώματος.

Προκαταρκτικές ενδείξεις δείχνουν ότι φάρμακα με βάση την κάνναβη μπορεί να είναι χρήσιμα στη θεραπεία δυσλειτουργίας των επινεφριδίων, του συνδρόμου ευερέθιστου εντέρου, των ημικρανιών, της ινομυαλγίας και σχετικών παθήσεων. Η ιατρική χρήση της κάνναβης επίσης φαίνεται ότι θεραπεύει συγκεκριμένα συμπτώματα παθήσεων όπως η σκλήρυνση κατά πλάκας και οι τραυματισμοί του νωτιαίου μυελού , παρουσιάζοντας αντισπασμωδική και μυοχαλαρωτική δράση, καθώς και αυξάνοντας την όρεξη σε αυτούς τους ασθενείς.

Άλλες ιατρικές έρευνες αναφέρουν ότι η κάνναβη ή συγκεκριμένα κανναβινοειδή πιθανόν να χρησιμεύσουν στη θεραπεία της κατάχρησης του αλκοόλ, της αρθρίτιδας που προκαλείται από περίσσια κολλαγόνου , του άσθματος, της αθηροσκλήρωσης,της διπολικής διαταραχής , του μετατραυματικού συνδρόμου, του καρκίνου του παχέος εντέρου, της αισθητηριακής νευροπάθειας σχετιζόμενης με τον HIV, της δυστονίας , της επιληψίας , συγκεκριμένων παθήσεων του πεπτικού συστήματος , των γλοιωμάτων (τύπος όγκου στον εγκέφαλο), της ηπατίτιδας C , της νόσου του Χάντιγκτον, της λευχαιμίας , ων όγκων του δέρματος , τα στελέχη του βακτηρίου *Staphylococcus aureus* που είναι ανθεκτικά στη μεθισιλλίνη , του Πάρκινσον , του κνησμού, της ψωρίασης , της δρεπανοκυτταρικής αναιμίας , της υπνικής άπνοιας  καθώς και της νευρικής ανορεξίας . Ελεγχόμενη έρευνα στη θεραπεία του συνδρόμου Τουρέτ με ένα φάρμακο (Dronabinol) που περιέχει δραστική ουσία η οποία είναι συνθετικά ομόλογη με την δ9-τετραϋδροκανναβινόλη,την κύρια ψυχοδραστική ουσία της κάνναβης, έδειξε ότι οι ασθενείς είχαν μείωση των συμπτωμάτων του τους χωρίς ανεπιθύμητες ενέργειες , άλλες έρευνες όμως ισχυρίζονται ότι δεν είχε αποτελέσματα στην μείωση των τικ . Οι αναφορές των ίδιων των ασθενών δείχνουν μείωση των τικ με την ιατρική χρήση της κάνναβης , όμως χρειάζονται μακροπρόθεσμες, ελεγχόμενες έρευνες για να το αποδείξουν σε μεγαλύτερο αριθμό ασθενών.

Σε πολλά εργαστήρια σε όλον τον κόσμο γίνονται εντατικές έρευνες για να παραχθούν φάρμακα με βάση τα συστατικά της κάνναβης, που όμως δεν θα έχουν ψυχοτρόπες επιδράσεις, θα μένουν δηλαδή μακριά από την περιοχή του εγκεφάλου και θα δρουν μόνο στον περιφερειακό υποδοχέα στον οποίο δείχνουν προτίμηση τα μη ψυχοτρόπα ανάλογα (δηλαδή τα τροποποιημένα από τους ερευνητές κανναβινομιμητικά μόρια) παρουσιάζοντας υψηλή αντιφλεγμονώδη δράση. Το πρώτο τέτοιο παρασκεύασμα ενάντια στον πόνο και στο στρες ανακοινώθηκε την 1η Ιουλίου του 2005 στο περιοδικό «Nature» από ερευνητές του Πανεπιστημίου της Τζόρτζια, ενώ άλλα για την επιληψία και την κατά πλάκας σκλήρυνση θα ακολουθήσουν.

Τον Μάρτιο του 2014 η Υπηρεσία Δημόσιας Υγείας των ΗΠΑ εγκρίνει τη μελέτη για την ιατρική μαριχουάνα, σημαίνοντας έτσι μια ιστορική αλλαγή στην Ομοσπονδιακή πολιτική των ΗΠΑ. Συγκεκριμένα, η Διεπιστημονική Ένωση Μελετών στα Ψυχοδηλωτικά (MAPS) έχει προσπαθήσει τα τελευταία 22 χρόνια να ξεκινήσει η έρευνα ανάπτυξης φαρμάκων που να βασίζονται στην ιατρική κάνναβη, και αυτή είναι η πρώτη φορά έκτοτε που έχει χορηγηθεί άδεια για αγορά μαριχουάνας προς ιατρική χρήση από το Εθνικό Ινστιτούτο για την Κατάχρηση Ναρκωτικών (NIDA), τον μοναδικό πάροχο μαριχουάνας προς έρευνα, ρυθμιζόμενη σε ομοσπονδιακό επίπεδο στις Ηνωμένες Πολιτείες.

### Αντικρουόμενες απόψεις
Η χρήση ιατρικής κάνναβης διερευνάται. Ορισμένες ιατρικές οργανώσεις ζήτησαν την απομάκρυνση από τον κατάλογο των ελεγχόμενων ουσιών του Παραρτήματος Ι, ακολουθούμενες από κανονιστική και επιστημονική επανεξέταση.  Άλλοι, όπως η Αμερικανική Ακαδημία Παιδιατρικής το 2015, αντιτίθενται στη νομιμοποίηση της ιατρικής κάνναβης.
## Ελλάδα
Η παραγωγή και κυκλοφορία ιατρικής κάνναβης στην Ελλάδα νομιμοποιήθηκε το 2018, ένα χρόνο μετά τη νομιμοποίηση της χρήσης της από την κυβέρνηση του Αλέξη Τσίπρα. Η παραγωγή προέρχεται από εγχώριες καλλιέργειες, σύμφωνα με συγκεκριμένους όρους και προϋποθέσεις που αφορούν την κυκλοφορία τελικών προϊόντων φαρμακευτικής κάνναβης του είδους Κάνναβη η ήμερη L (Cannabis sativa L), περιεκτικότητας σε THC άνω του 0,2%. 

### Σκευάσματα και κριτήρια συνταγογράφησης
Τα διαθέσιμα στην Ελλάδα σκευάσματα ξηρού ανθού κάνναβης, που περιέχουν άνω του 0,2% THC, άρχισαν να συνταγογραφούνται τον Φεβρουάριο του 2024 και χορηγούνται δια εισπνοής με ειδική εγκεκριμένη ιατροτεχνολογική συσκευή. Δεν αποζημιώνονται από τα ασφαλιστικά ταμεία και οι ασθενείς καλούνται να καταβάλουν εξ ολοκλήρου το αυξημένο κόστος τους. Η πρώτη συνταγή εκτελέστηκε απο ασθενή που υπέφερε από χρόνιους πόνους, λόγω ψωριασικής αρθρίτιδας.

Η συνταγογράφηση γίνεται από συγκεκριμένες ειδικότητες γιατρών για τις εξής εγκεκριμένες θεραπευτικές ενδείξεις:
*Πρόληψη και αντιμετώπιση σοβαρής ναυτίας ή εμέτου από χημειοθεραπεία, ακτινοθεραπεία και συνδυαστική θεραπεία έναντι HIV ή ηπατίτιδας C.
*Αντιμετώπιση χρόνιου πόνου, που σχετίζεται με καρκίνο ή παθήσεις του κεντρικού ή περιφερικού νευρικού συστήματος, όπως νευροπαθητικός πόνος που προκαλείται από: νευρική βλάβη, «μέλος φάντασμα», νευραλγία τριδύμου, μεθερπητική νευραλγία.
*Αντιμετώπιση σπαστικότητας που σχετίζεται με σκλήρυνση κατά πλάκας ή βλάβες του νωτιαίου μυελού.
*Ως ορεξιογόνο στην παρηγορική (ανακουφιστική) φροντίδα ασθενών που υποβάλλονται σε θεραπείες για καρκίνο ή επίκτητη ανοσολογική ανεπάρκεια (AIDS).

## Νομική υπόσταση

Οι χώρες που έχουν νομιμοποιήσει την ιατρική χρήση της κάνναβης περιλαμβάνουν την Αργεντινή, Αυστραλία, Βραζιλία, Καναδά, Χιλή, Κολομβία, Κόστα Ρίκα Κροατία, Κύπρος, Τσεχική Δημοκρατία, Φινλανδία, Γερμανία, Ελλάδα Ισραήλ, Ιταλία, Τζαμάικα, Λίβανος, Λουξεμβούργο, Μάλτα, Μαρόκο, Ολλανδία, Νέα Ζηλανδία,, Βόρεια Μακεδονία,  Παναμάς, Περού, Πολωνία, Πορτογαλία, Ρουάντα, Ισπανία, Σρι Λάνκα, Ελβετία,  Ταϊλάνδη, Ηνωμένο Βασίλειο, και Ουρουγουάη.  Άλλες χώρες έχουν πιο περιοριστικούς νόμους που επιτρέπουν μόνο τη χρήση μεμονωμένων κανναβινοειδών φαρμάκων όπως το Sativex ή το Epidiolex.  Οι χώρες με τις πιο χαλαρές πολιτικές περιλαμβάνουν τον Καναδά, την Ολλανδία, την Ταϊλάνδη, και την Ουρουγουάη, όπου η κάνναβη μπορεί να αγοραστεί χωρίς να απαιτείται ιατρική συνταγή. Στο Μεξικό, η περιεκτικότητα σε THC της ιατρικής κάνναβης περιορίζεται στο 1%.  Στις Ηνωμένες Πολιτείες, η νομιμότητα της ιατρικής κάνναβης ποικίλλει ανάλογα με την Πολιτεία.

## Επιπτώσεις
Η βραχυπρόθεσμη χρήση αυξάνει τον κίνδυνο τόσο μικρών όσο και σοβαρών δυσμενών επιπτώσεων.  Οι συχνές ανεπιθύμητες ενέργειες περιλαμβάνουν ζαλάδα, αίσθημα κόπωσης, εμετό και ψευδαισθήσεις.  Οι μακροπρόθεσμες επιπτώσεις της κάνναβης δεν είναι σαφείς. Οι ανησυχίες περιλαμβάνουν τα προβλήματα μνήμης και γνωστικής λειτουργίας, τον κίνδυνο εθισμού, τη σχιζοφρένεια στους νέους και τον κίνδυνο να την πάρουν τα παιδιά τυχαία.

## Παραπομπές


## Περαιτέρω ανάγνωση

* 
* 2009 Conference on Cannabinoids in Medicine, International Association for Cannabis as Medicine 
*  
* 
* 

## Εξωτερικοί σύνδεσμοι
* NOMOΣ ΥΠ’ ΑΡΙΘΜ. 4523 Διατάξεις για την παραγωγή τελικών προϊόντων Φαρμακευτικής Κάνναβης και άλλες διατάξεις
* Νομικό Πλαίσιο Ιατρικής Χορήγησης Κανναβινοειδών από την Ελληνική Ιατρική Εταιρεία για τα Κανναβινοειδή
* , links to websites about medical cannabis
* Information on Cannabis and Cannabinoids from the U.S. National Cancer Institute
* Information on cannabis (marihuana, marijuana) and the cannabinoids from Health Canada
* The Center for Medicinal Cannabis Research of the University of California
* ''Medical Marijuana'' – a 2014–2015 three-part CNN documentary produced by Sanjay Gupta

## Δείτε επίσης

Κατηγορία:Αντιεμετικά
Κατηγορία:Κάνναβη